דיולה צילצר

דיולה צילצר (גם: גיולה צילצר או ג'ולה צילצר; בהונגרית: Zilzer Gyula; ‏3 בפברואר 1898 בבודפשט – 21 בנובמבר 1969 בניו יורק) היה מאייר וצייר סוציאליסט יהודי-הונגרי, מאמני המאה העשרים באירופה ובארצות הברית שהשתייך לזרם האקספרסיוניסטי המודרני. ב-1933 עבר לארצות הברית ועבד בהוליווד כמעצב בסרטים. רבים מן האיורים שלו מתחילת שנות השלושים מתארים את הזוועות והטרור שליוו את עליית המפלגה הנאצית לשלטון בגרמניה. דיולה צילצר נולד בבודפשט למשפחה יהודית שאחדים מבניה עסקו באמנות, כגון אנטל צילצר, היינלקה צילצר, פרידייש פרנק ואחרים. ב-1919 עבר לגור בטריאסטה שבאיטליה, שם ניהל בית חרושת שפתח עם שותפים. הוא החל לצייר, המיר את דתו לנצרות ב-1920 ובין השנים 1922–1923 למד בבית הספר לאמנות של הנס הופמן במינכן, שם התמחה בהכנת תחריטים וליתוגרפיות (הדפסי אבן). בשנת 1924 חזר להונגריה, התקבל ללימודים באקדמיה המלכותית לאומנויות בבודפשט, אך הודח ממנה בשל "חוסר כישרון". למרות זאת התפרסם כגרפיקאי, כאשר הוציא ב-1924 סדרת ליתוגרפיות בשם "קלידוסקופ" שהודפסה בתשע מהדורות. בעקבות ההצלחה עבר צילצר לצרפת, עבד בעיתון L'humanité ובכתב העת Clarté הקומוניסטיים והתיידד עם יוצרים ואמנים, בהם אנרי ברביוס והנרי מילר. בפריז אייר את יצירותיו של אדגר אלן פו, בהן "החתול השחור" (Chat noir), שיצא לאור ב-1927. ב-1932 הציג בתערוכה באמסטרדם את אוסף הליתוגרפיות שלו בשם 'גז' (GAZ), שבעקבות ההצלחה הוצג גם בתערוכה בארצות הברית. העבודות בתערוכה זו יצאו כאלבום עם ההקדמה של רומן רולן בשלוש שפות (אנגלית, גרמנית וצרפתית), אותו שלח צילצר כמתנה לאלברט איינשטיין כאות הוקרה. מתקופה זו ואילך יצירותיו נושאים אופי אנטי-פשיסטי ומביעים ביקורת על חברה טעונת אלימות ומתחים פוליטיים. ב-1933 הגיע צילצר לארצות הברית ותוך שנה זכה לאזרחות אמריקאית. בתקופה זו נטל חלק בפרויקט WPA של הממשל האמריקני לאמנים. ב-1939 דיולה צילצר התיישב בהוליווד שם עבד בתעשיית הקולנוע כמתכנן בימות וכמעצב סטים של סרטים עד תחילת שנות ה-50. בנוסף, תכנן והוציא עם שותפים פטנטים שונים, בין השאר ספר-צעצוע לילדים, מכשיר משרדי בשם Visi-Recorder וחניון תת-קרקעי מצויד במקלט. אחרי מלחמת העולם השנייה, צילצר חזר בשל עיסוקיו לאירופה וחי בצרפת ובהונגריה. ב-1950 חזר לארצות הברית וכעבור ארבע שנים השתקע בניו יורק, שם התמחה בחריטה צבעונית בעץ ובשיטות חדשות להדפסת סטנסיל. ב-1956 נשא לאשה את מרי לבית פוקס ובשנת 1969 נפטר בביתו. יצירותיו נכללות באוספים הקבועים של מוזיאונים בצרפת, גרמניה, הונגריה, ארצות הברית וברוסיה. חלק מארכיונו האישי נמצא בארכיון האמנות האמריקאית, שנתרמה על ידי אלמנתו, מרי צילצר ב-1970. חלק אחר של ארכיונו האישי הופקד לצמיתות בספרייה הלאומית של ישראל ב-2002 על ידי שופט בית המשפט העליון יעקב בזק, מנהל עיזבונה של מרי צילצר. גלריה נורה, ירושלים. 10 מרץ, 2007 - 7 אפריל, 2007 תערוכה לזכר גולה ומרי צילצר, גלריה נורה, ירושלים. 19 דצמבר, 2009 - 30 ינואר, 2010 גלריה נורה, ירושלים. 19 דצמבר, 2009 - 31 ינואר, 2010 תערוכה מוזיקלית מיצירות צילצר ברשות לוין אמנות, היכל באומגרטן קזינו, וינה. 1 דצמבר 2022. חומר ארכיוני: ביוגרפיות, התכתבויות, תעודות, הדפסים, קטלוגים לתערוכות, קטעי עיתונים ותצלומים בספרייה הלאומית (רישום באנגלית) חומר ארכיוני: התכתבות, יצירות ספרות, חוברות סרטוט, תצלומים, יומנים, חומר ביוגרפי וחומר מודפס בארכיון של אומנות אמריקאית - Archives of American Art (באנגלית) שאול גרינשטיין, האמן היהודי שחזה בציוריו את זוועות הנאצים, "הספרנים": בלוג הספרייה הלאומית, אפריל 2018 (בעברית) פוסט בפייסבוק, גלריית המלכים - Kings Gallery, ביוגרפיה של צילצר (באנגלית) קורות חיים האמן היהודי שניבא בציוריו את השואה, היסטוריום: רגע היסטורי למורים ותלמידים, המרכז ללימודי רוח בספרייה הלאומית ג'ולה זילצר (1898-1969), דף שער בספרייה הלאומית ארכיון דיולה צילצר, בספרייה הלאומית שמו הפרטי נכתב לעיתים בעברית "גולה" או "ג'ולה" כניסיון לציון הגהת צירוף האותיות GY שמורכב משתי אותיות, אך מציין הגה אחד בהונגרית. הגה זה קרוב יותר להגה D מאשר ל-G ויש להגות אותו כמו את ה-D שבמלה האנגלית DURING מכתב תודה מאת אלברט איינשטיין לדיולה צילצר, בלגיה, 1933.[1] גולה צילצר, באתר מרכז המידע לאמנות ישראלית SchindelPR, A musical exhibition, Zero Detail, ‏24-11-22